**R 2 R**

**POSTER**

**โรงพยาบาลกะพ้อ**

**การพัฒนาการมีส่วนร่วมของเครือข่ายดูแลผู้ป่วยโรคความดันโลหิตสูงต่อการเข้ารับการรักษาอย่าง**  **ต่อเนื่อง( network to continuity of care to method in patient with hypertension)**

ภญ.มัสตูเราะห์ ดือราแม เภสัชกรชำนาญการ

นูรีซาน โต๊ะเด็น พยาบาลวิชาชีพชำนาญการ

มัสรา อาแว พยาบาลวิชาชีพชำนาญการ

โรงพยาบาลกะพ้อ จังหวัดปัตตานี

การวิจัยนี้มีวัตถุประสงค์เพื่อพัฒนาการมีส่วนร่วมของเครือข่ายดูแลผู้ป่วยโรคความดันโลหิตสูงต่อการเข้ารับการรักษาอย่างเนื่อง **เป็น**การศึกษาแบบ Participatory Action Research โดยมีกลุ่มตัวอย่าง (study population)เป็นผู้ป่วยโรคความดันโลหิตสูงที่ขาดนัดในเขตอำเภอกะพ้อทั้งหมด 123 ราย ช่วงเวลาที่ศึกษาเดือนกุมภาพันธ์ 2561 ถึง เดือนเมษายน 2561 วิธีการดำเนินการ โดย**ระยะที่ 1** ร่วมศึกษาปัญหา โดยศึกษาสถานการณ์ข้อมูลผู้ป่วยโรคความดันโลหิตสูงที่ขาดนัดในปี งบประมาณ2557-2559 จากทะเบียนผู้ป่วยความดันโลหิตสูงและถอดบทเรียนระบบการดูแลผู้ป่วยความดันโลหิตสูงขาดนัด ร่วมกับทีมสหวิชาชีพ ผู้รับผิดชอบงานคลินิกโรคความดันโลหิตสูงของรพ.กะพ้อและผู้รับผิดชอบงานคลินิกโรคความดันโลหิตสูงของแต่ละรพ.สต. **ระยะที่ 2** ร่วมวางแผนคืนข้อมูลจากระยะที่ 1 แก่เครือข่ายเพื่อนำมาสู่การวิเคราะห์ และสังเคราะห์ข้อมูลร่วมกัน เพื่อพัฒนาระบบการดูแลผู้ป่วยขาดนัดโดยใช้เทคนิคกระบวนการวางแผนแบบมีส่วนร่วม Mind map & AIC for Participatoryนำไปสู่การได้ระบบการดูแลผู้ป่วยโรคความดันโลหิตสูงให้เข้ารับการรักษาอย่างต่อเนื่องตามความต้องการของเครือข่าย และ**ระยะที่ 3** ร่วมปฏิบัติดำเนินงานตามระบบการดูแลผู้ป่วยโรคความดันโลหิตสูงให้เข้ารับการรักษาอย่างต่อเนื่องตามความต้องการของเครือข่ายโดยมีทีมสหวิชาชีพของโรงพยาบาล ( ทีมNCD )ลงไปตรวจผู้ป่วยโรคความดันโลหิตที่ขาดนัดที่คลินิกNCD ของแต่ละรพ.สต. ซึ่งจะนัดผู้ป่วยเดือนละ1 ครั้งการวิเคราะห์ข้อมูลวิเคราะห์ข้อมูลทั่วไป ข้อมูลการมาตามนัด โดยการแจกแจงความถี่ ร้อยละ การเปรียบเทียบค่าความดันโลหิตก่อนและหลังดำเนินการ ด้วยสถิติ paired sample t-testผลการศึกษาพบว่า กลุ่มตัวอย่างส่วนใหญ่เป็นเพศหญิง คิดเป็นร้อยละ 71.5 ช่วงอายุ 51-60 ปี คิดเป็นร้อยละ 32.5 จำนวนผู้ป่วยโรคความดันโลหิตสูงเข้ามารับการรักษาอย่างต่อเนื่องเพิ่มขึ้น คิดเป็นร้อยละ 88.6 และ เปรียบเทียบค่าความดันโลหิตหลังดำเนินการลดลงอย่างมีนัยสำคัญทางสถิติ (p < .05) แสดงให้เห็น**ว่า**การพัฒนาการมีส่วนร่วมของเครือข่ายดูแลผู้ป่วยโรคความดันโลหิตสูงต่อการเข้ารับการรักษาอย่างต่อเนื่อง สามารถทำให้ผู้ป่วยโรคความดันโลหิตสูงเข้ารับการรักษาอย่างต่อเนื่อง และลดค่าความดันโลหิตสูงได้ และสามารถนำกิจกรรมนี้ไปประยุกต์ใช้กับผู้ป่วยโรคเรื้อรังอื่นๆต่อไป

คำสำคัญ : การมีส่วนร่วม, เครือข่ายดูแลผู้ป่วยความดันโลหิตสูง